หุ้นใหญ่หนุน SET ปิดบวก 10 จุด ลุ้นคลายล็อกดาวน์เฟด 4 แนะจับตาประชุมเฟดคืนนี้
หุ้นใหญ่หนุน SET ปิดบวก 10 จุด ลุ้นคลายล็อกดาวน์เฟด 4 แนะจับตาประชุมเฟดคืนนี้ โดยดัชนีปิดตลาดวันนี้ ที่ระดับ 1,418.77 จุด บวก 10.40 จุด หรือ 0.74% มูลค่าการซื้อขาย 7.74 หมื่นล้านบาท
10 มิ.ย. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,418.77 จุด บวก 10.40 จุด หรือ 0.74% มูลค่าการซื้อขาย 7.74 หมื่นล้านบาท 
10 หุ้นดันดัชนีวันนี้

ด้าน นายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยอยู่ในช่วงของการสร้างฐาน โดยมีความผันผวนในกรอบในช่วงรอผลประชุมธนาคารกลางสหรัฐฯ (เฟด) คืนนี้ ทั้งนี้ ตลาดบ้านเราได้ปรับขึ้นมาจากที่ลงลึกไปถึง 969 จุด ขึ้นมาถึงกว่า 1,400 จุด การปรับฐานบ้างจึงเป็นเรื่องปกติ และ Valuation ตลาดก็ตึงๆ ด้วย แต่ถ้ามีปัจจัยใหม่เข้ามาหนุนตลาดก็เชื่อว่ายังสามารถไปได้อีก
ขณะที่กลุ่มพลังงานก็ย่อตัวตามราคาน้ำมัน แต่เชื่อว่าราคาจะไม่หลุด 35 เหรียญสหรัฐ/บาร์เรล ด้านตลาดหุ้นในภูมิภาคเอเชียวันนี้ส่วนใหญ่เคลื่อนไหวในแดนบวกราว 0.3% แต่ตลาดในกลุ่ม TIP จะเผชิญแรงขายจากปัจจัยเฉพาะตัว ยกเว้นตลาดหุ้นไทยที่ยังบวกได้ตามตลาดเอเชียแห่งอื่นๆ แต่ตลาดบ้านเราลดช่วงบวกลงบ้างตามดาวโจนส์ฟิวเจอร์สที่พลิกมาเคลื่อนไหวในแดนลบ จากช่วงเช้าที่ยังบวกได้ ส่วนตลาดยุโรปเทรดบ่ายนี้ก็เคลื่อนไหวในแดนบวก
ทั้งนี้ ปัจจัยในประเทศยังมีโมเมนตัมเป็นบวกจากความคาดหวังนโยบายกระตุ้นเศรษฐกิจ โดยเฉพาะด้านการท่องเที่ยว, การคลายล็อกเคอร์ฟิว ซึ่งอาจจะเป็น Sentiment หนุนตลาดฯได้บ้างในระยะถัดไป
สำหรับแนวโน้มการลงทุนในวันพรุ่งนี้ (11 มิ.ย.) นายวิจิตร กล่าวว่า ตลาดฯคงจะแกว่งไซด์เวย์เพื่อรอปัจจัยใหม่ พร้อมให้แนวรับ 1,400 จุด ส่วนแนวต้าน 1,430 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
MINT    มูลค่าการซื้อขาย  7,071.27 ล้านบาท  ปิดที่   22.90 บาท ลดลง   1.00 บาท
CPF     มูลค่าการซื้อขาย  3,937.77 ล้านบาท  ปิดที่   30.50 บาท ลดลง   1.50 บาท
SCB     มูลค่าการซื้อขาย  2,944.14 ล้านบาท  ปิดที่   89.25 บาท เพิ่มขึ้น  1.50 บาท
BAM     มูลค่าการซื้อขาย  2,841.16 ล้านบาท  ปิดที่   24.80 บาท ลดลง   0.20 บาท
KBANK   มูลค่าการซื้อขาย  2,681.87 ล้านบาท  ปิดที่  116.50 บาท เพิ่มขึ้น  3.50 บาท
 
ตลาดหุ้นเอเชีย
